FAKULTET ZDRAVSTVENIH STUDIJA

V. Cara Emina 5, 51 000 RIJEKA

raspisuje

NATJEČAJ

za upis polaznika na

razlikovni ''bridging program'' Primaljstva

Pravo prijave za upis na razlikovni program Primaljstva imaju kandidati koji su zadovoljili

slijedeće preduvjete:

a) završena srednja stručna sprema u primaljstvu

b) prvostupnik/ca sestrinstva

c) da su zaposleni na radnom mjestu primalje i imaju minimalno pet godina radnog

iskustva na radnom mjestu primalje

Prijave se primaju od  **25. siječnja do 12. veljače 2021**. godine . Prijave se dostavljaju preporučenom pošiljkom na adresu: Fakultet zdravstvenih studija Sveučilišta u Rijeci, Studentska služba , V. Cara Emina 5, 51000 Rijeka.

Prijavi se prilaže:

1. ovjerena preslika diplome ili svjedodžbe o završenom odgovarajućem stručnom ili sveučilišnom studiju, odnosno potvrdu o izjednačavanju

2. prijepis ocjena ostvarenih tijekom studija, s prosjekom ocjena, u izvorniku

3. dokaz o radnom stažu (potvrda o ukupnom radnom stažu sa HZMO)

4. potvrda poslodavca o radnom stažu na radnom mjestu primalje

5. preslika radova objavljenih u stručnom časopisu ili prezentiranih na stručnom skupu ili

stručnom sastanku

6. potvrda o radu/volontiranju u stručnim udrugama primaljstva ili sestrinstva ukoliko postoji

7. preslika svjedodžbe o završenoj srednjoj školi - smjer primaljstvo (ovjerena ili original na uvid)

8. ispunjen obrazac za prijavu ( preuzeti sa web stranice Fakulteta: [www.fzsri.uniri.hr](http://www.fzsri.uniri.hr) )

Preslike diploma i svjedodžbi koje je izdao Medicinski fakultet Sveučilišta u Rijeci i Fakultet zdravstvenih studija Sveučilišta u Rijeci nije potrebno ovjeravati.

Upisna kvota polaznika je 20

Razredbeni postupak:

Rang lista pristupnika utvrdit će se na temelju slijedećih kriterija:

a) ukupnog radnog staža na radnom mjestu primalje:

5 godina (5 bodova)

6-10 godina (10 bodova)

11-15 godina (15 bodova)

16-20 godina (20 bodova)

20 i više godina (25 bodova)

b) radovi objavljeni u stručnom časopisu ili izlagani na stručnom skupu ili stručnom

sastanku

1 rad – 1 bod

2 rada – 5 bodova

3 rada – 10 bodova

4 rada – 15 bodova

5 i više radova – 20 bodova

c) rad/volontiranje u stručnim udrugama - 5 bodova

Ukoliko na natječaju bude prijavljeno više pristupnika sa istim brojem bodova , daljnje

rangiranje vršiti će se isključivo na temelju prosjeka ocjena na kraju studija (prosjek

ocjena izračunat na dvije decimale).

Rang lista pristupnika biti će objavljena na web stranici Fakulteta zdravstvenih studija dana **17. veljače 2021.** godine, a upisi polaznika u razlikovni program obaviti će se **22. i 23. veljače 2021.** tako da će budući studenti na e-mail studentskapitanja@fzsri.hr poslati sljedeće:

- dokaz o uplaćenoj školarini u iznosu od 9.240,00 kuna (3.080,00 kuna po semestru)

na IBAN Fakulteta zdravstvenih studija u Rijeci **HR4023600001102361000**, model plaćanja: **HR67**, poziv na broj odobrenja: upisati **OIB pristupnika - 32 - 2**, opis plaćanja:

**školarina za razlikovni program Primaljstva**

- dokaz o uplati troškova upisa u iznosu od 380,00 kuna, uplaćenih na IBAN

Fakulteta zdravstvenih studija u Rijeci **HR4023600001102361000,** model plaćanja: **HR67**, poziv na broj odobrenja: upisati **OIB pristupnika - 32 - 1** , opis plaćanja: **upisnina za razlikovni program Primaljstva**

- potvrda o prebivalištu (dopisati broj mobitela i e-mail adresu)

- dfotografije 4x6 cm

- ispunjena dva primjerka Ugovora razlikovnog Bridging

- Upisni list

- Izjava o davanju suglasnosti za obradu osobnih podataka

Osim slanja mailom kandidati su dužni ispunjene i potpisane dokumente poslati preporučeno poštom na Fakultet zdravstvenih studija u Rijeci, Viktora Cara Emina 5, 51 000 Rijeka. Osim navedenih dokumenta potrebno je poslati i fotografiju za indeks (dimenzije 4\*6).

Obavijest o početku izvođenja programa i programski sadržaj biti će objavljeni na web

stranicama Fakulteta: [www.fzsri.uniri.hr](http://www.fzsri.uniri.hr)

Klasa: 602-12/21-01-03

Ur. broj: 2170-57-5-01-1-21-1

Rijeka, 20. 01. 2021. godine

Prodekanica za nastavu

Prof. dr. sc. Gordana Brumini